cyanic-selkie/wikianc huggingface dataset:
193 п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 193 година се протега во 2443 и 2444, додека според второто гледиште, годината трае во текот на 2503 и 2504 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 350. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 839 и 838 исламска година пред хиџра.
Јонче Попоски
Јонче Рувчев Попоски ( во —  во ) — македонски партизан, борец за слобода на Македонија и учесник во НОВ.
Животопис
По занимање бил земјоделец. Во текот на 1943 година бил активен член во народно-ослободителниот одбор во селото, а подоцна и член на КПМ. Неговата активност продолжила ѝ во 1944 година кога заминал партизан во редовите на Првата македонска бригада. Со Бригадата учествувал во борбите за ослободувањето на Охрид, каде загинал во ноември 1944 година во борба со Германците.
Куп на шампиони 1971/72
Куп на шампиони 1971/72 — 17-то издание на Купот на шампионите, најсилното европско клупско фудбалско натпреварување. Финалето е одиграно на 31 мај 1972 на стадионот Фејенорд Ротердам, каде што Ајакс со резултат 2:0 го победил Интер од Милано, со тоа освојувајќи ја втората титула во ова натпреварување.
Холандија била единствена земја со два претставници, каде што покрај Ајакс, освојувач на Купот од претходната сезона, се натпреварувал и Фејенорд, првак на Холандија од претходната сезона.
Прво коло
1 Динамо Букурешт се пласирал во осминафиналето поради правилото за постигнати повеќе голови на гости.
2 Валенсија се пласирала во осминафиналето поради правилото за постигнати повеќе голови на гости.
Четвртфинале
1 Интер се пласирал во полуфиналето поради правилото за постигнати повеќе голови на гости.
Корејски Полуостров
Корејскиот Полуостров (조선반도 во С. Кореја; 한반도 во Ј. Кореја) е полуостров во источна Азија. Се протега во правец север-југ во должина од 1.100 км, од континентална Азија до Тихиот Океан, опкружен со Јапонското Море на исток и Жолтото Море на запад. Двете мориња ги дели Корејскиот Проток.
Сè до крајот на Втората светска војна, Кореја била една држава чија територија приближно се совпаѓала со самиот полуостров. По завршувањето на Корејската војна во 1953 г., северниот дел на полуостровот влегол во ДР Кореја, додека пак јужниот ѝ припаднал на Република Кореја.
Како северна граница на Корејскиот Полуостров се смета границата на Северна Кореја со нејзините северни соседи: Кина (1.416 км) и Русија (19 км). Овие граници се впрочем природни, образувани од реките Јалу (Амнок) и Тумен. Според ова, Корејскиот Полуостров (вклучувајќи ги околните острови) зафаќа површина од 220.847 км2.
Во ДР Кореја, полуостровот се нарекува „Чосон Пандо“, додека во Р. Кореја името му е „Хан Бандо“.
Украинци
Украинците се источнословенски народ претежно населен во Украина (кадешто чинат 77,8% од населението). Големи украински заедници има во Русија, Белорусија, Казахстан, САД и Канада.
Украинците зборуваат на украински јазик, којшто припаѓа на источнословенската група на јазици и се во мнозинство православни христијани.
Во минатото, во царска Русија Украинците биле нарекувани Малоруси.
Науката во 1656 година
1656 година во науката опфаќа некои значајни настани.
Ранко Алимпиќ
Ранко Алимпиќ (1826 – 1882) бил српски воен офицер и политичар. Бил генерал кој командувал со долината Дрина за време на Српско-турските војни (1876-1878). Бил и министер за јавни работи. Алимпиќ е запаметен како војвода. служел и како втор декан на Академскиот одбор на Воената академија во Србија и нејзин началник (1859–1860).
Младите години и образованието
Ранко Алимпиќ е роден во Накучани, Кнежевство Србија, на 9 март 1826 година, од татко Марко, земјоделец и мајка Филипа, роденото Јеротиќ, од селото Синошевац. Неговите татковски предци дошле во овој регион од Херцеговина. Основно училиште завршил во Накучани и Шабац, а Првата гимназија во Крагуевац во 1842 година. Истата година, тој стапил во воена служба, каде што брзо напредувал од 1845 година кога бил унапреден во поручник, од 1858 година во штабен капетан, од 1859 година во мајор, од 1862 година во полковник и од 1876 година во генерал.
Од 1846 до 1852 година студирал воени науки во Берлин и Потсдам. На Воената академија во Белград бил професор (1852–1859), а потоа и шеф на академијата (1859–1860). За тоа време тој бил дел од групата револуционери („Либерален клуб“) во која биле вклучени и Јеврем Грујиќ и Јован Илиќ; тој помогна во ширењето на пропагандата за каузата што на крајот доведе до избор на национално собрание, абдицирање на Александар Караѓорѓевиќ и враќање на власт на Милош Обреновиќ I од Србија.
Кариера за време на Кнежевството Србија
Од 12 август 1860 до 20 февруари 1861 година бил началник на Подриње (Дрина долина). Покрај тоа, тој бил началник на Краина и началник на Пожаревачкиот округ. Бил член на Либералната партија и поддржувач на Михаило Обреновиќ. Во станот на Алимпиќ се собирале либералите и лојалистите на Обреновиќ. За време на турското бомбардирање на Белград веднаш по инцидентот со Чукур чешма, тој командувал со српските сили во градот.
Во 1875 година, тој бил назначен за командант на граничните сили во Дрина, каде што организирал доброволци кои потоа биле испратени во Босна. Тој беше одговорен за преговорите со Црна Гора за здружување на силите против Турците, но Николај I од Црна Гора ги закочи преговорите и не потпиша договор, делумно затоа што Николај Игнатјев и предложи на возвишената порта да и понуди територија на Црна Гора во замена за помош во соборувањето. востанието таму. Овие територијални отстапки никогаш не биле сериозно разгледани од Турците, но сепак Алимпиќ се вратил со празни раце.
Кога избувнала првата Српско-турска војна од 1876-1878 година, тој командувал со војската на Дрина и продрел во Семберија во јули 1876 година. Нападот на 3 јули врз градот Бјелина, на крајот, беше неуспешен, и тој беше принуден да се повлече во Дрина, каде што се најде со помош на босански доброволци кои тој веднаш ги обучуваше; Турците, во меѓувреме, ја засилиле Бјелина и на 20 јули започнале контраофанзива на позициите на Алимпиќ, што скапо ги чинело. На 11 август, одред од неговите војници зазеде позиции преку реката за да ја прекине комуникацијата помеѓу Бјелина и Тузла, но на 16 септември првата војна беше завршена. Алимпиќ ја вратил својата војска на српскиот брег и испратил 2.000 босански доброволци што ги обучувал во областа Уна.
Во 1878 година бил назначен за министер за јавни работи; Радикалниот политичар Пера Тодоровиќ го нарече „генерал-паша“, тврдејќи дека во 1876 година Алимпиќ бил кукавица. На оваа позиција бил одговорен за изградбата на железницата Ниш - Белград, што било барано со Берлинскиот договор.
Смрт и наследство
Починал во Белград на 19 ноември 1882 година. Неговата сопруга Милева, која му се поклонувала, изградила споменик во неговиот роден град, над изворот во близина на црквата (порано, Алимпиќ поставил црковно ѕвоно во црковната кула) и училиште.
Неговата вдовица напишала биографија на нејзиниот сопруг од 738 страници со наслов Живот и рад генерала Ранка Алимпица („Животот и делото на генерал Ранко Алимпиќ во врска со настани од српската историја“), објавено во Белград во 1892 година. Тие двајца биле ктитори на црквите во Бања Ковиљача, уништени по Втората светска војна и црквата во Накучани, неговото родно место.
Во Националниот музеј на Србија се наоѓа слика на Алимпиќ, дело на уметникот Стеван Тодоровиќ. По негово име има улица и во Шабац.
CH
CH може да означува:
Мојзелбах-Шварцмиле
Мојзелбах-Шварцмиле (Meuselbach-Schwarzmühle) — поранешна општина во округот Залфелд-Рудолштат, во сојузната покраина Тирингија, Германија. Од 1 јануари 2019 година претставува дел од градот Шварцатал.
Географија
Мојзелбах се наоѓа на висорамнина, на источниот раб од долината на Шварца, во северниот дел на Тириншките Шкрилни Планини.
Соседни места
Општината се граничела со местава (почнувајќи од север, надесно): Меленбах-Гласбах, Обервајсбах, Курсдорф, Кацхите, Гросбрајтенбах, Белен и Вилденшпринг.
Општински единици
Општината била составена од следниве единици:
Малунѕа
Малунѕа — село во Албанија. Селото се наоѓа во областа Белград и Лиса.
NGC 3671
NGC 3671 — галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3671 се споменува и како CGCG 291-68, NPM1G +60.0100.
Откривање
Објектот е откриен на 9 април 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3671 е од видот C. Видливиот сјај со голо око изнесува 14,8 m, а оној во рамките на интервалот од минималната до максималната честота 15,8 m, додека површинскиот сјај изнесува 12,9 m/лм2. NGC 3671 има привидни димензии од 0,5' х 0,4'.
Астрономски податоци
Објектот е од епохата Ј2000.0. Положбениот агол на објектот е во износ од 10°.
Други поделби
Проучување на NGC 3671 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35149. Во рамките на атласот на длабокото небо, Уранометрија 2000.00, објектот припаѓа на групата означена со бројот 46; додека во Каталогот на основни ѕвезди (GSC) е групиран под бројот 4153. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 723.
Универзитет на Јужна Австралија
Универзитет на Јужна Австралија (University of South Australia; кратенка UniSA) — јавен универзитет во сојузната држава Јужна Австралија, Австралија. Била создадена во 1991 година со спојување на Јужноавстралискиот институт за технологија и Колеџот за напредно образование. Законодавството за основање и именување на новиот универзитет била донесена во 1990 година. Со повеќе од 33.000 студенти, универзитетот е најголем во Јужна Австралија; повеќе од 10.000 студенти се од странство, од кои една половина студираат во Аделаида, а останатите во издвоената подружница во Сингапур.
Со универзитетскиот акт, негова првична мисија била „да го зачува, проширува и шири знаењето преку предавање, истражување, стипендии и обезбедување образовни програми кои ќе го разубават различниот културен живот на пошироката заедница“. Во 2013 година била поставена нова мисија како дел од новата стратегија.
Универзитетот е најмлада австралиска институција која влегла во првите 50 во списокот на најдобри 100 глобални универзитет помлади од 50 години.
Универзитетот е основоположник на Австралиската технолошка мрежа на универзитети.
Науката во 1655 година
1655 година во науката опфаќа некои значајни настани.
Љуга Рогопече
Љуга Рогопече — река во Македонија, сместена на планината Кораб.
Се наоѓа јужно од селото Рибница, а се влева како десна притока во реката Радика.
Науката во 1654 година
1654 година во науката опфаќа некои значајни настани.
Гошева Корија (Сулдурци)
Гошева Корија — населба од доцноантичко време во атарот на селото Сулдурци, Македонија. На југозападната периферија на селото, на двете страни на поројот, на површина од 150х100 метри се среќаваат фрагменти од керамички садови и грамади од кршен камен.
Науката во 1653 година
1653 година во науката опфаќа некои значајни настани.
Обервајсбах
Обервајсбах (службено: Обервајсбах/Тириншка Шума; Oberweißbach, Oberweißbach/Thüringer Wald) — поранешен град во округот Залфелд-Рудолштат, во сојузната Тирингија, Германија. Се наоѓа во Тириншката Шума, 17 километри југозападно од окружниот град Залфелд.
Местото останало да продолжи да биде административно седиште на новосоздадениот град Шварцатал, на кој претставува дел од 1 јануари 2019 година.
Географија
Обервајсбах е признаено покраинско одморалиште во Природниот парк Тириншка Шума во долината на Вајсбах.
Градски единици
Градот Обервајсбах бил поделен на две единици:
Историја
На 31 декември 2008 година била припоена поранешната општина Лихтенхајн/Бергбан.
Ана Фарис
Ана Кај Фарис (родена на 29 ноември 1976 г.) — американска глумица и продуцентка. Таа е главно препознатлива по нејзините комични улоги во бројни филмски комедии низ кариерата.
Нејзиниот пробив се случил со улогата на Синди Кемпбел во Страшен филм (2000), која предизивикала филмска франшиза. Таа се појавила во следните три продолженија на филмот, последен пат глумејќи во четвртото продолжение, издадено во 2006 година. Таа станала периодичен лик во ТВ серијата Пријатели за време на последната сезона во 2004 година. Во еден период од нејзината кариера, таа играла споредни улоги во драмски филмови како Изгубени во преводот (2003) и Кршенгрб Планина (2005), а исто така глумела и во бројни комедии, вклучувајќи ги Жешка женска (2002), Келнери (2005), Само пријатели (2005), и Мојата супер поранешна (2006). Таа добила пофални критики за улогата во црната комедија Насмеано лице (2007) а потоа глумела главна улога во Плејбој-тематскиот филм Куќна зајачица (2008), улога која и донела номинација за МТВ филмска награда за најдобар комичен настап.
Во 2009 година, таа играла улоги во филмските комедии Често поставувани прашања за патување низ времето и Набљудувај и извести, и исто така играла гласовни улоги во анимираните филмови Облачно со врнежи од ќофтиња и Алвин и верверичките: Второ цивкање (таа продолжила да го позајмува гласот и во продолженијата на двата филма). Таа глумела и била ко-продуцент на комедијата Кој е твојот број? (2011), по што следувале улоги во политичката сатира Диктатор (2012), и романтичната комедија Им давам година (2013). Фарис ја игра Кристи Планкт во ТВ серијата Мама од 2013 година, улога која и донела позитивни критики и две номинации за наградите Избор на публиката.
Личен живот
Таа започнала врска со глумецот Бен Индра кусо откако тие се запознале на снимањето на филмот Пат на љубовници. Тие се венчале во јуни 2004 година. Фарис побарала развод во 2007 година наведувајќи ненадминливи разлики. Како дел од нивниот договор за развод, кој бил комплетиран во февруари 2008 година, таа се согласила да му плати на Индра 900,000 долари покрај останатиот имот и хонорари.
Науката во 1652 година
1652 година во науката опфаќа некои значајни настани.
Tomb Raider (видео-игра од 2013)
„Ограбувачка на гробници“ (Tomb Raider) е идна акционо-авантуристичка видео-игра и деветтиот дел од серијалот на игрите „Tomb Raider“, издадена од „Square Enix“, а изработена од „Crystal Dynamics“ како нивен петти наслов од франшизата. Како прва после поврзаната трилогија што претходеше, играта нема да биде поврзана со претходните делови од серијалот. Играва е престартување во кое ќе се разработува преграденото потекло на влијателниот, главен лик, Лара Крофт. Издавањето на „Tomb Raider“ е закажано за првата четвртина од 2013. година за Microsoft Windows, PlayStation 3 и Xbox 360.
Иланџа
Иланџа — река во Источна Македонија која е притока на Смиланска Река.
Tomb Raider (видео-игра од 2013)
Приказна
Скоро по завршувањето на високото образование, 21-годишната Лара Крофт патува до остров близу јапонското крајбрежје на бродот Ендуранс, брод управуван од капетанот Конрад Рот. Пред да се закотви на заливот, бродот е расцепен на пола од непредвидена бура, оставајќи ја Лара одделена од другите преживеани на брегот. Таа мора да ги надмине емотивната и физичката мака за да преживее на островот.
Иланџа
Течение
Реката извира на планината Плачковица, источно од селото Подареш и Радовиш. Се влева во Смиланска Река, а таа во реката Плавија.
Лихтенхајн/Бергбан
Лихтенхајн/Бергбан (Lichtenhain/Bergbahn) — село и поранешна општина во округот Залфелд-Рудолштат, во Тирингија, Германија. Од 1 декември 2008 е дел од градот Обервајсбах.
Градиште (Русиново)
Градиште — градиште од доцноантичкото време. На 3 километри источно од Џами Тепе, на висок рид се наоѓаат остатоци од утврдена населба. На зарамнетото плато со површина од 150 × 120 метри, по рабовите се гледаат остатоци од бедемот, а во внатрешноста, темели од мали објекти. По целиот простор на градиштето се среќаваат фрагменти од питоси и покривни ќерамиди.
Ѓуро Даничиќ
Ѓуро Даничиќ (4 април 1825 – 17 ноември 1882 година), роден како Ѓорѓе Поповиќ, бил српски филолог, преведувач, лингвистички историчар и лексикограф. Тој бил плоден научник во Белградскиот ликеј.
Биографија
Роден е во Нови Сад, во семејството на православниот свештеник Јован Поповиќ. Посетувал училишта во Нови Сад и Братислава, а студирал право на Универзитетот во Виена. Своите први трудови ги објавил под името Ѓуро Даничиќ во 1845 година, по херојскиот Сењ Ускок од народна песна и име што продолжил да го користи до крајот на својот живот. Под влијание на Вук Караџиќ и Франц Миклошич, започнал да студира словенска филологија, на која потоа ја посветил целата своја кариера. Во 1856 година станал библиотекар на Народната библиотека во Белград и секретар на Друштвото за српска писменост, а во 1859 година професор на белградскиот ликеј (Велика школа). Во 1866 година бил поканет во Загреб да работи како генерален секретар на Југословенската академија на науките и уметностите (ЈАЗУ). Тој служеше како генерален секретар во два наврати помеѓу 1866-1873 и 1877-1882 година. Од 1873 година предавал како професор на белградските Grandes écoles (поранешен белградски ликеј и идниот универзитет во Белград), а во 1877 година се вратил во Загреб каде одиграл клучна улога во подготвувањето на Речник на Академијата, „Хрватски или српски речник на ЈАЗУ“.
Тој бил уредник на првиот том (A–Češula) кој бил објавен од 1880 до 1882 година Неговата смрт во 1882 година, во Загреб, го прекинала тоа дело и бил погребан на Марковите гробишта во Белград.
Наследство
Вклучен е во 100-те најистакнати Срби.
NGC 6043B
NGC 6043B — галаксија во соѕвездието Херкул, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 6043B се споменува и како MCG 3-41-86, CGCG 108-109.
Откривање
Објектот е откриен на 27 јуни 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6043B е од видот C. Видливиот сјај со голо око изнесува 15,2 m, а оној во рамките на интервалот од минималната до максималната честота 16,2 m, додека површинскиот сјај изнесува 12,4 m/лм2. NGC 6043B има привидни димензии од 0,3' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 5 м 0,7 с, а неговата деклинација, односно висината на лакот на тој агол, +17° 46' 24"".
Други поделби
Проучување на NGC 6043B е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1541265. Во рамките на атласот на длабокото небо, Уранометрија 2000.00, објектот припаѓа на групата означена со бројот 155; додека во Каталогот на основни ѕвезди (GSC) е групиран под бројот 1507. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 83.
194 п.н.е.
194 п.н.е. — година според општоприфатениот календар. Тоа била 194. година пред новата ера, 194. од првиот милениум п.н.е., 94. од 2 век п.н.е. и петта од 190-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5314 и 5315 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4556 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3566 и 3567 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 559.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 194 година се протега во 2442 и 2443, додека според второто гледиште, годината трае во текот на 2502 и 2503 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 349. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 840 и 839 исламска година пред хиџра.
Науката во 1651 година
1651 година во науката опфаќа некои значајни настани.
Сината е најтоплата боја (филм)
Факти за филмот
Филмот „Сината е најтоплата боја“ (Blue Is the Warmest Colour; La Vie d'Adèle — Chapitres 1 & 2) е дело на тунискиот режисер Абделатиф Кешиш, а главните улоги ги играат Аделе Егзаркопулос (Adèle Exarchopoulos) и Леа Сејду (Lèa Seydoux). Во 2013 година, филмот победил на филмскиот фестивал во Кан, добивајќи ја „Големата златна палма“. Притоа, за првпат во историјата на фестивалот, на „Златната палма“ не стоело само името на режисерот, туку биле напишани и имињата на двете главни глумици.
Фимот предизвикал противречни коментари кај критиката и публиката - од едногласно воодушевување, па до критики дека е непотребно провокативен и шокантен. Во филмот доминираат претерано долги и експлицитни сексуални сцени, прикажани во крупен план, додека глумата е одлична. Во таа смисла, филмот може да се смета како навраѓање кон француската филмска поетика од времето на новиот бран.
Содржина
Филмот е тричасовна драма во која се разработува најкритичниот период од животот на човекот - преминот од детството во светот на возрасните. Во него се раскажува за односот меѓу Аделе (ја игра Егзаркопулос) и Ема (ја игра Сејду). Аделе е тинејџерка која влегува во светот на возрасните. Таа потекнува од скромно семејство и сонува да биде учителка. Нејзините први сексуални почетоци се очаен обид за нормален почеток на таканаречената Фројдова „генитална“ фаза. Аделе ја открива својата лезбејска природа и навлегува во еден Нов Свет во кој таа запаѓа во љубовна идила. Нејзината партнерка Ема, е прилично постара и потекнува од сосема поинакво опкружување - таа е дел од уметничкиот свет во кој хомосексуалноста е прифатена како нормална појава. Во Аделе, Ема наоѓа уметничка инспирација, но исто така, меѓу двете се развива голема страст и блискост. Сепак, како што одминува времето, нивната врска се претвора во секојдневие, започнува да се раѓа љубомора и потреба од нови искуства и експерименти, така што на крајот, врската се распаѓа.
Христофор Жефарович
Христофор Жефарович (1690 - ) — македонски уметник и хералдичар еден од раните претставници на панславизмот.
Биографиjа
Роден вероjатно во краjот на 1690 г. во Дојран, со родители Димитрија и Ѓурѓица. Роденото име не му се знае, туку познат е по неговото монашко и писателско име. Веројатно е дека бил од родот Џефаровци, и дека додал наставка на презимето за да делува црковнословенски. За првпат неговото име се спомнува во Белград во 1734 година, каде бил веќе бил прочуен како зограф (сликар). Бил истовремено трговец на книги и богослужбени предмети и уметник. Негови дела се манастирите во Боџани и Шиклош во Војводина, како и една црква во Кожани. По 1740 претежно работил по создавањето на книги во соработка со српскиот патријарх Арсениј IV. Како монах и свештеник ја превел и насликал прочуената „Стематографија“ (грбовник) од оригиналот на хрватскиот илирски хералдичар Павле Ритер Витезовиќ (1652-1713), издадена во Виена во 1741 година. „Стематографија“ содржу галериjа со ликови на балкански цареви и светии, грбовник на земите од Источна Европа и белешки кон грбовникот. Кон секој грб има и по една стихотворба, која ги опишува нивните историjа и симболи, исто така превод од делото на Витезовиќ.
Жефарович бил припадник на идеологиjата на jужнословенскиот илиризам, но со неисправна свест за идентитетот, несомнено под влијанија. Бил нарекуван „ревнитель отечества болгарскаго“, но исто така и „любителъ царства иллирическаго“, а самиот зборувал и за „отечество сербско наше“ и се потпишувал како „иллирïко рассïанскïи общïй зографъ“. Во своето завештание го опишал своjот род како „булгарской нации... въ православной архiепископiи Салонской въ городѣ Догрiанѣ братъ родной свящтеникъ и протчiя сродники“. Умрел во на.
„Стематографија“ имала многу значаjна улога во создавањето на симболите на модерните балкански нации и посебно на грбот на Бугариjа, кој е директен наследник на бугарскиот грб на Жефарович.
Гробишта Св. Илија (Витолиште)
'''Гробишта Св. Илија''' — археолошко наоѓалиште во прилепското село Витолиште. Претставува некропола од римското време. Околу старата црква Св. Илија и селските гробишта, кои се наоѓаат на северниот раб од селото, селаните на неколкупати откопале гробови и притоа нашле надгробни стели од мермер кои денес се наоѓаат покрај црквата. Овде се гледа и голема доцноантичка гробница со вградена стела од II или од почетокот на III век.
NGC 3672
Објектот бил предмет и на други истражувања, па освен како NGC 3672 се споменува и како MCG -2-29-28, UGCA 235, IRAS 11225-0931.
Откривање
Објектот е откриен на 4 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3672 е од видот Sc. Видливиот сјај со голо око изнесува 11,4 m, а оној во рамките на интервалот од минималната до максималната честота 12,1 m, додека површинскиот сјај изнесува 13,5 m/лм2. NGC 3672 има привидни димензии од 4' х 1,8'.
Астрономски податоци
Објектот е од епохата Ј2000.0. Положбениот агол на објектот е во износ од 12°.
Други поделби
Проучување на NGC 3672 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35088. Во рамките на атласот на длабокото небо, Уранометрија 2000.00, објектот припаѓа на групата означена со бројот 281; додека во Каталогот на основни ѕвезди (GSC) е групиран под бројот 5509. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1029.
Алекса Ненадовиќ
Алекса Ненадовиќ (1749 Бранковина, Ваљево, Србија — 4 февруари 1804 година, Ваљево, Србија) бил обер књаз од Тамнава — Посавина област на Ваљевската нахија на Смедеревски Санџак.
Семејство
Алекса Ненадовиќ бил член на семејството Ненадовиќ од Ваљево. Неговиот помлад брат бил Јаков Ненадовиќ, првиот српски министер за внатрешни работи и војвода (воен командант) во Првото српско востание. Негови синови биле Сима Ненадовиќ кој бил српски војвода во Второто српско востание и Матеј Ненадовиќ српски протоереј, писател и значаен водач на Првото српско востание.
Смрт
Тој беше убиен, обезглавен, од силите на четворицата Дахија за време на настанот познат како Колење на Кнезите. Настанот предизвика раширен бунт кој на крајот еволуираше во Првото српско востание. Според современите извори од Ваљево, отсечените глави на Алекса Ненадовиќ и Илија Бирчанин биле ставени на некој вид јавен приказ на централниот плоштад за да послужат како пример за оние кои би можеле да заговорат против владеењето на Дахиите.
Лајв ејд
Лајв ејд (англиски: Live Aid) е глобален, музички рок-концерт, одржан на 13 јули 1985 година. Настанот бил организиран од страна на Боб Гелдоф и Миџ Ур, со цел да се соберат средства за надминување на гладот во Етиопија. Наречен "глобален џубокс", настанот бил одржан истовремено на стадионот Вембли во Лондон (со посетеност од 82,000 лица) и на стадионот ЏФК во Филаделфија (со посетеност од околу 99,000 лица). Истиот ден, поттикнати од иницијативата, концерти се одржале и во други земји, како на пр.: Австралија и Германија. Овој настан се смета за еден од најгледаните сателитски и телевизиски преноси на сите времиња; по проценка околу 400 милиони гледачи, од 60 различни земји, го следеле преносот во живо.
Почетоци
Концертот бил започнат како продолжение на друг проект на Гелдоф и Ур, успешниот сингл за добротвоорни цели "Do They Know It's Christmas?", изведен од страна на повеќе британски и ирски изведувачи под името Бенд ејд ('Band Aid'), претходната зима. Концертот земал замав, и сè повеќе настапи се додавале на двете страни од атлантикот. Како добротворен настан за собирање на средства концертот длабоко ги надминал зацртаните цели: на една телевизиска емисија во 2001 година, еден од организаторите изјавил дека првобитната цел на Лајв ејд била да се соберат околу 1 милион фунти, а конечната сума собрани средства била 150 милиони фунти (околу 283,6 милиони долари). Делумно како признание за трудот за Лајв ејд, Гелдоф добил почесна титула витез. Музичкиот промотор Харви Голдсмит бил исто така од голема помош во реализацијата на проектот на Гелдоф и Ур.
Напор за соработка
Концертот започнал во 12:00, според британското летно сметање на времето (7:00 источно американско време) на стадионот Вембли, Англија. Продолжил на стадионот ЏФК, САД, започнувајќи во 13:51 (8:51 источно американско време). Настапите на Вембли завршиле во 22:00 (17:00 источно американско време). Настапите на ЏФК и целиот концерт во САД завршиле во 4:05 (23:05 источно американско време). Целиот распоред на концертот може да се види овде. На тој начин концертот траел 16 часа, но бидејќи повеќето изведувачи одржале спонтани настапи на Вембли и ЏФК, целосната должина на концертот изнесувала многу повеќе. Оригиналната замисла била Мик Џегер и Дејвид Боуви да изведат интерконтинентален дует, со Боуви во Лондон, а Џегер во Филаделфија. Проблемите во синхронизацијата означувале само едно практично решение за проблемот, а тоа значело еден изведувач, најверојатно Боуви во Лондон, само да ја отвора устата на веќе снимени вокали, кои ќе одат како дел од настапот во живо на Џегер во Филаделфија. Музичкиот инженер, ветеран, Ким Ричардс (Пинк Флојд и Квин) бил донесен да ја среди должината на филмската лента, како и звучните миксови, со цел Џегер и Боуви да можат да настапат секој на својата локација.
Преноси
Концертот претставува најамбициозен меѓународен сателитски потфат, преземен во тоа време. Во Европа бил дистрибуиран од страна на БИ-БИ-СИ, чиј пренос го започнал Ричард Скинер со ководителот Енди Кершоу, и истиот содржел бројни интервјуа и разговори помеѓу настапите. Дистрибуираниот звук на телевизијата БИ-БИ-СИ бил моно, но на радиото БИ-БИ-СИ 1 звукот бил стерео и истовремено се емитувал со ТВ сликата. Поради постојаните активности во Лондон и во Филаделфија, продуцентите на БИ-БИ-СИ го изоставиле повторното обединување на фолк рокерите Крозби, Стилс, Неш и Јанг, од својата програма. Во секој случај, БИ-БИ-СИ обезбедиле пренос без пречки до различни телевизиски канали ширум Европа. Најголем дел од преносот во САД бил извршен од страна на ЕЈ-БИ-СИ (иако самите ЕЈ-БИ-СИ емитувале само три часа од концертот во Филаделфија, со помош на презентерот Дик Кларк, остатокот го пренеле преку Орбис Комјуникејшнс, кои работеле за нив). Целосно засебен, истовремен пренос, за гледачите кои следеле преку кабелска телевизија, вршела музичката телевизија ЕМ-ТИ-ВИ (MTV), чиј пренос се вршел во стерео звук, и како таков бил достапен за оние кои поседувале специјални приемници, бидејќи во летото 1985 имало многу малку стерео приемници и само неколку телевизии биле во можност да пренесуваат во стерео звук. Додека преносот на БИ-БИ-СИ воопшто не содржел реклами (бидејќи БИ-БИ-СИ е јавен пренос), преносите на ЕМ-ТИ-ВИ (MTV) и здружението ЕЈ-БИ-СИ вклучувале реклами и интервјуа. Како резултат на истото, многу песни биле изоставени поради паузи за реклами. Најголемиот ризик на преност на здружението ЕЈ-БИ-СИ ....... Радиската мрежа ЕЈ-БИ-СИ го емитувала америкаснкиот дел од преносот, а подоцна ги емитувала и многуте настапи кои недостасувале во оригиналниот пренос. Среде концерот Били Коноли изјавил дека само што добил информација дека 95% од приемниците во светот го следат овој настан. Во 1995 година VH1 и МачМјузик емитувале ново издание на 10-часовен повторен пренос на концертот, по повод 10-годишнината од неговото одржување.
Инспирација
•	Успехот на Лајв ејд послужил како инспирација за песната "The Tide Is Turning" на Роџер Ватерс
•	На сличен начин бендот Квин ја снима песната "One Vision" како реакција на Лајв ејд концертите. Обајцата, фронтменот Фреди Меркури и гитаристот Брајан Меј носеле маички со натписот Лајв ејд за време на снимањето.
Незаборавни моменти на стадионот Вембли
Статус Кво својот настап го започнале со песната "Rockin' All Over the World". Исто така ги изведуваат и песните "Caroline" и омилената кај публиката "Don't Waste My Time". Ова ќе биде запаметено како последен заеднички настап на бендот со басистот и основачот на групата Ален Ланкастер, и тапанарот Пит Кирчер, кој пристапил кон бендот три години порано.
Елвис Костело ќе ја испее едноставната, но трогателна верзија на Битлси на "All You Need is Love", најавувајќи ја со тоа што ќе побара "помош од публиката заедно да ја испеат оваа стара северно-англиска фолк песна".
Друг момент кој ќе предизвика големи овации кај публиката е изведбата на Дејвид Боуви на песната "Heroes", која ќе ја посвети на својот млад син, како и "на сите наши деца, и сите деца на светот".
Прекуокеанскиот пренос од стадионот Вембли претрпел технички проблеми за време на настапот на Ху (The Who), и изведбата на нивната песна "My Generation" била прекината веднаш откако Роџер Далтри го испеал стихот "Why don't you all fade..." (последните зборови биле прекинати кога на сцената на Вембли настанал краток спој и преносот накратко бил прекинат). За Ху на тапани настапил Кени Џонс, кој во ова време сѐ уште бил член на бендот, иако ова бил нивен прв заеднички настап по 1982 година кога бендот официјално се расформил и ја одржал својата "проштална" турнеја. Настапот на Ху ја вклучил и напати хаотичната, но сепак сјајна изведба на песната "Won't Get Fooled Again", која била мегапопуларна кај публиката на стадионот Вембли. Настапот на бендот од страна на магазинот Ролинг Стоун бил опишан како "груб, но добар", но сепак бендот нема да настапи заедно сè до Британските музички награди во 1988 година.
По завршувањето на сите настапи на стадионот Вембли, гитаристот на Ху, Пит Тауншенд и Пол Мекартни херојски ќе го кренат на рамо Боб Гелдоф, како симбол за успешното обединување на светот на еден ден, во духот на музиката и добротворните цели.
Незаборавни моменти на стадионот ЏФК
На самиот почеток на концертот во Филаделфија, фолк-пејачката Џоан Баез ќе и се обрати на публиката, (како и на гледачите) со зборовите: "ова е вашиот задоцнет Вудсток", за потоа да ја изведе "Amazing Grace" (во пар со неколку стихови од "We Are the World").
Кога Мадона ќе излезе на сцената, и покрај високата температура од 35 степени целзиусови, таа ќе изјави "денеска не планирам ништо да соблечам", алудирајќи на скорешните разголени фотографии кои се појавиле во магазините Плејбој и Пентхаус.
Кога за време на настапот на Боб Дилан ќе му се скине жица од гитарата, Рони Вуд ќе му ја даде својата гитара и ќе остане на сцена со празни раце, по игнорирањето од страна на публиката, тој ќе започне да свири воздушна гитара, имитирајќи го стилот на свирење на Пит Тауншенд од Ху, со големи, кружни движења на раката, сè додека сценскиот работник не му донесе друга гитара. Иако овој момент не е пренесен на ДВД-снимката, самиот настан е пренесен на филмската лента, ставајќи го во фокус единствено Кит Ричардс. За време на дуетот помеѓу Мик Џегер и Тина Тарнер на песната "It's Only Rock 'n' Roll", Џегер ќе искине дел од фустанот на Тарнер, која настапот го завршува во нешто што повеќе личи на трико, отколку на фустан.
Концертот на ЏФК вклучил и неколку повторни обединувања како на пр: фолк-рок бендот Крозби, Стилс, Неш и Јанг, оригиналната постава на Блек Сабат заедно со Ози Озборн, како и преостанатите членови на бендот Лед Цепелин, со Фил Колинс и Томи Томпсон од бендот Шик, кои наизменично се менувале на тапани.
Теди Пендергарс, се појавува во јавноста за првпат по речиси фаталната автомобилска несреќа од 1982 година, која го оставила парализиран. Пендерграс заедно со брачната музичка двојка Ашфорд и Симпсон ја изведуваат песната "Reach Out and Touch".
Собирање средства
За време на концертите до публиката се апелирало да донира пари за целите на Лајв ејд. Триста телефонски линии биле отворени од страна на БИ-БИ-СИ, со цел луѓето да донираат пари преку своите кредитни картички. Телефонскиот број, како и адреса на која може да се уплаќаат чекови, се повторувале на преносот на секои дваесет минути. За речиси седум часа траење од концертот, Боб Гелдоф се распрашал колку пари имаат собрано, му било одговорено дека тоа се 1,2 милиони фунти. Длабоко разочаран од висината на пристигнатите средства, Гелдоф се упатил кон коментаторската позиција на БИ-БИ-СИ. Тој таму дал едно неславно интервју, употребувајќи вулгарни зборови. По избувнувањето, донациите се зголемиле на 300 фунти на секунда. Подоцна истата вечер, по настапот на Дејвид Боуви, видео-спот (монтажа на Колин Дин) снимен од СИ-БИ-СИ, и бил прикажан на публиката во Лондон и Филаделфија, исто како и од страна на телевизии ширум светот (треба да се забележи дека во ниту еден пренос во САД, ниту на ЕЈ-БИ-СИ ниту на ЕМ-ТИ-ВИ (MTV), не бил прикажан видео-спотот). Видео-спотот прикажува прегладнети и болни деца од Етиопија, а во позадина оди песната "Drive" од Карс. Истиот поттикнува масовно донирање на средства. Иронично, Гелдоф претходно не дозволил видео-спотот да биде прикажано поради ограниченост со време, за подоцна да дозволи откако Дејвид Боуви се понудил да го скуси својот настап за една песна. Како што Гелдоф ќе спомене за време на концертот, најмногу донации поглава на жител дошле од Република Ирска, иако во тоа време се наоѓала среде голема економска криза. Најголемата поединечна сума била уплатена од страна на кралското семејство од Дубаи. Тие преку телефонски разговор со Гелдоф донирале еден милион фунти. Следниот ден, новинарските извештаи пренеле дека се собрани 40-50 милиони фунти. Денес, се смета дека како директен резултат од одржувањето на концертите, се собрани околу 150 милиони фунти за надминување на гладот.
Забележливи отсуства
Брус Спрингстин ја одбил поканата да настапи на концертот Лајв ејд, и покрај неговата огромна популарност во 1985 година. Подоцна изјавува дека "едноставно не сфатил колку голем настан ќе испадне тоа".
Мајкл Џексон и Принс исто така не настапиле (иако Принс испратил претходно снимен видео-спот на акустичната верзија на 4 The Tears In Your Eyes, кој бил емитуван за време на концертот. Оригиналната верзија се појавува на албумот We Are The World, додека верзијата од видеото била објавена дури 1993 година на компилацијата на Принс The Hits/The B-Sides.)
Меѓу другите, и бендот Тирс фор Фирс не настапил, иако се наоѓал на списокот на изведувачи за концертот во Филаделфија. Според Роланд Орзабал, член на бендот, "Боб Гелдоф направи да се чувствуваме мизерно поради тоа што не настапивме. Ние бевме виновни за сите оние луѓе коишто умираат од глад. Се чувствував ужасно. Ви велам, во тој момент сигурно знаев како се чувствувал Хитлер". Бендот надоместил за своето отсуство давајќи придонес во преработката на "Everybody Wants to Rule the World" (под наслов "Everybody Wants to Run the World"), за хуманитарниот настан на Гелдоф, Спорт ејд во 1986 година.
Повторно обединетите Дип Парпл требало да настапат преку сателит од Швајцарија, но го откажале својот настап поради тоа што гитаристот Ричи Блекмур, одбил да учествува.
Јуритмикс решиле да настапат, но Ени Ленокс го откажала учеството поради сериозни проблеми со грлото. Хјуи Луис со д Њус и Пол Сајмон обајцата прифатиле да настапат на концертот во Филаделфија, за подоцна да откажат поради несогласувања со промоторот Бил Греам.
Ѕвезди како Били Џоел, Бој Џорџ, Вејлон Џенингс, Крис Кристоферсон, Тирс фор Фирс и Стиви Вондер, исто како и Хјуи Луис со д Њус и Пол Сајмон биле најавени на рекламните постери за концертот во Филаделфија, но не се појавиле на шоуто. На конечниот постер за настанот во Филаделфија се појавуваат фолк бендот Питер, Пол и Мери, како и Род Стујарт, иако не настапиле (иако Питер, Пол и Мери се забележани како земаат учество на затворањето на настанот).
Критики и контраверзности
Настапот на Боб Дилан предизвикал котраверзии поради коментарот:
Тој често е погрешно цитиран, како на пример на мрежното место на Фарм ејд, како вели:
Во неговата најдобро продавана биографија Is That It?, објавена во 1986 година, Гелдоф оваа забелешка екстремно ќе ја искритикува, велејќи:
Иако заколнат поддржувач на делото на Гелдоф, телевизискиот водител од Фокс Њус, Бил О'Рајли, ќе ги искритикува продуцентите за пропусти во организацијата при собирањето на пари за гладните луѓе во Етиопија, забележувајќи дека голем број од средствата од фондот се одлеале на сметката на Менгисту Хајле Маријам и неговата војска. О'Рајли тврди дека донациите во земјите кои примаат помош треба да бидат контролирани од страна на хуманитарните организации, а не од можно корумпираната власт. Новинарот Тим Расерт, кусо време по забелешката на О'Рајли при едно интервју со Боно, го наметнува истото прашање. Боно ќе одговори дека токму корупцијата е најголемиот проблем во Африка, а не гладот или болестите, согласувајќи се дека странските хуманитарни организации треба да ги контролираат донираните средства. Од друга страна пејачот ќе изјави дека подобро е дел од парите да одат на погрешна сметка за доброто на оние на кои им се потребни, отколку да се затаи со донации поради можна кражба. И други критичари ќе расправаат дека донациите наменети за хуманитарните организации често се искористени од страна на корумпираните власти. Голем дел од средствата собрани од страна на Лајв ејд отишле директно кај некои невладини организации во Етиопија, меѓу кои имало и такви, кои биле под влијание или контролирани од страна на воената хунта Дерг. Некои новинари претпоставуваат дека Дерг успеале да искористат дел од парите од Лајв ејд и хуманитарната организација Оксфам и да ги финансираат своите програми на преселувања, под кои околу 3 милиони луѓе се раселени, а околу 50-100 илјади се убиени. Наводно Гелдоф не бил задоволен со изборот на Д Хутерс како бенд кој ќе го отвори концертот во Филаделфија. Бил притиснат на тој избор од страна на Греам и локалниот промотор Лери Магид. Магид, кој го промовирал концертот преку Електрик Фактори Концертите, тврдел дека бендот е мегапопуларен во Филаделфија, иако нивниот прв албум Nervous Night излегол само неколку месеци пред настанот. Гелдоф ги искажал своите чувства во врска со тоа во едно интервју за магазинот Ролинг Стоун, велејќи: "Кои по ѓаволите се Д Хутерс?".
Стадион Вембли, Лондон
(12:19); "Against All Odds (Take a Look at Me Now)", "Message in a Bottle", "In the Air Tonight", "Long Long Way To Go", "Every Breath You Take" (15:18); Love", "Heroes" (19:22);
Лајв ејд снимки/изданија
Кога организаторот Боб Гелдоф ги убедувал учесниците да бидат дел од концертот, тој им ветил дека тоа ќе биде еднократен настан, кој никогаш нема да се види повторно. Тоа е причината поради која концертот никогаш не бил снимен во својата оригинална форма, а исфрлените снимки биле само од второстепените телевизиски преноси. По барање на Гелдоф, ЕЈ-БИ-СИ ги избришале сопствените снимки од преносот. Сепак, пред тие да бидат избришани, неколку копии биле подарени на Смитсониан Институшн, и сега се сметаат за изгубени. ЕМ-ТИ-ВИ (MTV) одлучиле да ги сочуваат своите снимки од преносот, и во скоро време, во своите архиви пронашле повеќе од сто копии од Лајв ејд концертот. Но, според БИ-БИ-СИ, во овие снимки недостасуваат голем број песни, поради рекламите и презентерите на ЕМ-ТИ-ВИ (MTV). БИ-БИ-СИ исто така одлучиле да ги сочуваат своите снимки од преносот, но многу од настапите во САД на БИ-БИ-СИ воопшто не биле прикажани, и снимките од овие настапи недостасуваат.
Неофицијални снимки
Бидејќи преносот на Лајв ејд бил следен од над милијарда луѓе, голем дел од истиот бил снимен на домашни видео-рекордери ширум светот, во најразличен квалитет. Голем број од овие снимки биле снимени во моно-звук, бидејќи во средината на 80-те домашните видео-рекордери можеле да снимаат само во моно-звук, но и поради тоа што самата Европската БИ-БИ-СИ телевизија својот пренос го вршела исто така во моно-звук. (како што е споменато и претходно, преносите на ЕМ-ТИ-ВИ (MTV), ЕЈ-БИ-СИ радиската мрежа и БИ-БИ-СИ радио 1 биле извршени во стерео-звук). Овие снимки започнале да кружат кај колекционерите уште пред дваесетина години, а во скоро време се појавуваат и на разни мрежни места за размена на податоци. Бидејќи официјалното ДВД-издание на Лајв ејд содржи само дел од настанот, неофицијалните извори за дистрибуција и понатаму остануваат единствен извор за најбогата снимка од овој историски музички настан. Официјалното ДВД-издание е единственото легално видео-издание, од чија продажба средствата одат директно за борба против гладот, првобитната цел поради која беше одржан самиот концерт.
195 п.н.е.
195 п.н.е. — година според општоприфатениот календар. Тоа била 195. година пред новата ера, 195. од првиот милениум п.н.е., 95. од 2 век п.н.е. и шеста од 190-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.